**Predkladacia správa**

Úrad pre dohľad nad zdravotnou starostlivosťou (ďalej len „úrad“) je podľa § 28 ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon č. 581/2004 Z. z.“) povinný predložiť návrh rozpočtu na nasledujúci rok schválený dozornou radou úradu bez zbytočného odkladu vláde Slovenskej republiky a na schválenie Národnej rade Slovenskej republiky .

Predložený návrh rozpočtu úradu vychádza z východísk rozpočtu verejnej správy .

Pri zostavení návrhu rozpočtu sa prihliadalo na úlohy, ktoré sú pre úrad definované v zákone č. 581/2004 Z. z.,  ako i na zabezpečenie fungovania úradu. Rozpočet je zostavený tak, aby boli efektívne a hospodárne použité zdroje rozpočtu – príspevky od zdravotných poisťovní ako aj vlastné zdroje úradu.

Správna rada úradu v súlade s § 25 ods. 1 písm. e) zákona č. 581/2004 Z. z. prerokovala návrh rozpočtu na svojom zasadnutí a odporučila predložiť rozpočet dozornej rade úradu na schválenie. Dozorná rada návrh rozpočtu schválila.

Vláda SR prerokovala dňa 7. októbra 2015 návrh rozpočtu úradu a prijala k nemu uznesenie č. 554/2015.

Materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie. Predmet predkladaného materiálu nie je upravený v práve EÚ. Z uvedeného dôvodu materiál neobsahuje príslušné doložky.